als_Latn dik_Latn tur_Latn
31.08.2009, - E Hënë
MASHT- i ka filluar procesin e rishikimi të “Kornizës së Kurrikulumit të Kosovës”
Ministria e Arsimit, e Shkencës dhe e Teknologjisë, ka organizuar seminar me temë "Rishikimi i Kornizës së Kurrikulumit të Kosovës", në të cilin është bërë prezantimi i strukturës së re të Kornizës së rishikuar të Kurrikulumit të Kosovës nga ana e Ekipit teknik(ET) dhe është diskutuar për çështje konceptuale, metodologjike dhe aspekte tjera të hartimit të dokumentit final.
Ministria e Arsimit, në përputhje me "Strategjinë për zhvillim të arsimit parauniversitar në Kosovë 2007-2017", ka caktuar si prioritet për vitin 2009 rishikimin dhe finalizimin e Kornizës së Kurrikulumit të Kosovës(2001). Për këtë qëllim është themeluar Këshilli Shtetëror për Kurrikula i Kosovës (KSHKK) e kohët e fundit edhe Ekipi Teknik (ET) i cili është i ngarkuar me përgatitjen e disa versioneve të hartimit të Kornizës së Kurrikulumit. Deri më tani janë mbajtur disa takime me qëllim të diskutimit,harmonizimit dhe të dakordimit mbi aspektet e politikave të arsimit që ndikojnë në implementimin dhe zhvillimin e kurrikulit.
Zëvendësministri i Arsimit, Agim Hyseni, në fjalën përshëndetëse theksoi se, Rishikimi i kurrikulumit është ndër prioritetet që MASHT ka përcaktuar ti finalizoj gjatë këtij viti . Jemi të angazhuar që të krijojmë kushte të barabarta për të gjithë, për gjithpërfshirje dhe arsim inkluziv. Gjatë vitit të kaluar janë arritur rezultate të lakmueshme në cilësinë e arsimit, dhe ky trend do të vazhdojë edhe në të ardhmen.
Për fillim të këtij viti shkollor kemi të gatshme 20 shkolla të reja dhe po aq do të jenë të gatshme së shpejti - vazhdoi z. Hyseni. Po punohet në trajnimin e arsimtarëve dhe aftësimin për mësimdhënie me metodologji bashkëkohore. Janë formuar Komitetet e Prindërve dhe Këshillat e Nxënësve që të ndihmojnë socializmin e nxënësve në ambientet shkollore e veçmas nxënësit e klasave të para. Gjatë këtij viti shkollor kemi afirmuar idenë e formulës së re të vetëfinancimit të arsimit në tri komuna të Kosovës. Tani po rishikojmë kurrikulin me qëllim që të kemi kurrikula të cilat ofrojnë mundësi të përfitimit të kompetencave, që të jemi në trend me zhvillimet aktuale bashkëkohore arsimore, theksoi zv. ministri Hyseni.
Korniza e Kurrikulit duhet të finalizohet deri në fund të nëntorit 2009. UNICEF- Kosova dhe UNESCO - IBE janë duke i dhënë procesit përkrahje teknike në kontekstin e "Planit te Veprimit për Programin në Kosovë 2005-2009 me UNMIK-un që vepron në emër të qeverisë së Kosovës".
Seminari i tanishëm i bashkon bartësit dhe partnerët relevant të arsimit për të shqyrtuar strukturën e parë të rishikuar të Kornizës së Kurrikulit si bazë për zhvillimin e versionit të parë gjithëpërfshirës që do të paraqitet për diskutim publik në fund të shtatorit 2009.
Në këtë seminar po punojnë rreth 50 pjesëmarrës nga MASHT, KSHKK, ET, përfaqësues të Fakultetit të Edukimit, organizatat ndërkombëtare në përkrahje të reformave në arsim dhe kurrikulum në Kosovë, si UNICEF, Banka Botërore, Këshilli i Evropës etj. Punimet e seminarit po i ndihmojnë edhe tre konsulent ndërkombëtar: Znj. Dakmara Georgescu (IBE specialiste e programit, koordinatore e programit të asistencës teknike), z. Ian Colwill, PhD (MB) dhe znj. Carmel Gallagher (BM/Irlandë Veriore).
Njëra ndër objektivat kryesore të seminarit është: Shkëmbimi i praktikave dhe konceptet e rëndësishme ndërkombëtare arsimore/të kurrikulit që janë relevante në procesin e rishikimit dhe implementimit të Kornizës së Kurrikulit të Kosovës.
Nga ky seminar veç tjerash pritet identifikimi i aspekteve të politikave arsimore që ndikojnë në implementimin dhe zhvillimin e kurrikulave të cilat kërkojnë konsultime të mëtejshme dhe vendime tjera mbi politikat arsimore.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn